ΓΡΑΠΤΗ ΕΡΩΤΗΣΗ E-0020/00

υποβολή: Paulo Casaca (PSE) προς το Συμβούλιο

(20 Ιανουαρίου 2000)

Θέμα: Οι άκρως απομακρυσμένες περιφέρειες και οι ενισχύσεις από τα διαρθρωτικά ταμεία

Ο προγραμματισμός των διαρθρωτικών ταμείων για την αυτόνομη περιφέρεια των Αζορών για την περίοδο 1994-1999 προέβλεπε διαρθρωτική ενίσχυση 149.200.075 εκατ. εσκούδος, δηλαδή 744.207 εκατ. ευρώ, ήτοι 124,034 ευρώ ετησίως, σύμφωνα με τον τελευταίο αναπρογραμματισμό του 1999.

Το ποσό αυτό, παρόλον ότι αντικατοπτρίζει τους πρόσθετους δείκτες αποπληθωρισμού, είναι διατυπωμένο σε τρέχουσες τιμές και είναι δύσκολη η προσαρμογή του σε τιμές 1999.

Η Ευρωπαϊκή Επιτροπή, με την από 1ης Ιουλίου 1999 επιστολή της προς τις πορτογαλικές αρχές, προτείνει ως ενδεικτική επιχορήγηση για την αυτόνομη περιφέρεια των Αζορών, για την περίοδο από 2000-2006, 757 εκατ. Ευρώ, δηλαδή 108 εκατ. ευρώ ετησίως.

Πρόκειται για σημαντική μείωση, πουπερβαίνει κατά πολύ τα 16 εκατ. ευρώ που εμφανίζονται, στο μέτρο που οι τιμές για την περίοδο 1994-1999 δεν έχουν αναπροσαρμοσθεί για το 1999 και δεν λαμβάνουνπόψη την αύξηση του εισοδήματος τόσο στις Αζόρες όσο και στην Κοινότητα.

Η ως άνω πρόταση της Επιτροπής διαψεύδει διαρρήδην όλες τιςποσχέσεις και όλες τις δηλώσεις που έκανε η Επιτροπή για τις άκρως απομακρυσμένες περιφέρειες, συγκεκριμένα δε:

1. ότι οι πόροι επρόκειτο να συγκεντρωθούν στις πλέον άπορες περιοχές"

2. ότι οι περιφέρειες αυτές επρόκειτο να λάβουν περισσότερους πόρους ετησίως"

3. ότι οι άκρως απομακρυσμένες περιφέρειες επρόκειτο να επωφεληθούν ιδιαιτέρως.

Η Ευρωπαϊκή Επιτροπή παραβλέποντας, προφανώς, την πραγματικότητα των αριθμών, εξακολουθεί να ισχυρίζεται ότι η αναμόρφωση των διαρθρωτικών ταμείων προσέφερε αυξημένους πόρους σε όλες τις άκρως απομακρυσμένες περιφέρειες.

Δεν θεωρεί το Συμβούλιο απαραίτητο να προβεί σε ενδελεχή αναθεώρηση του αντίκτυπου της μεταρρύθμισης των κοινοτικών πολιτικών στις πλέον άπορες και απομακρυσμένες περιοχές, όπως είναι η περίπτωση της αυτόνομης περιφέρειας των Αζορών, ιδίως δε στο πλαίσιο της εφαρμογής της παραγράφου 2 του άρθρου 299 της Συνθήκης;

Απάντηση

(28 Μαρτίου 2000)

1. Το Συμβούλιο έχει επίγνωση των προβλημάτων που απορρέουν από την ιδιαίτερη κατάσταση των άκρως απομακρυσμένων περιφερειών και απέδιδε ανέκαθεν μεγάλη σημασία στα μέσα που αποσκοπούν στη μείωση των διαρθρωτικών μειονεξιών οι οποίες οφείλονται στη γεωγραφική τους απομάκρυνση.

2. Τα Διαρθρωτικά Ταμεία αποτελούν, στη συνάρτηση αυτή, σημαντικό μέσο δράσης καθότι έχουν θετικό αντίκτυπο στην αύξηση, τη σύγκλιση και την ευθυγράμμιση τωνποδομών, και ειδικότερα τωνποδομών των λιμένων και των αερολιμένων, των άκρως απομακρυσμένων περιφερειών.

Δυνάμει του νέου κανονιστικού πλαισίου των Διαρθρωτικών Ταμείων, η Επιτροπή, σε συμφωνία με τα ενδιαφερόμενα κράτη μέλη, μελετά το ενδεχόμενο θέσπισης, κατά τη διάρκεια του τρέχοντος εξαμήνου, των κοινοτικών πλαισίων στήριξης όσον αφορά τη στρατηγική και τις προτεραιότητες δράσης των Ταμείων και του ενδιαφερομένου κράτους μέλους, τους ειδικούς τους στόχους, τη χρηματοδοτική συμμετοχή των Ταμείων και των άλλων χρηματοδοτικών πόρων.

Εν πάση περιπτώσει, δεν αποτελεί αρμοδιότητα του Συμβουλίου ούτε να παρέμβει στο εν λόγω εγχείρημα διαμόρφωσης του Κοινοτικού Πλαισίου Στήριξης, ούτε να σχολιάσει τις πολιτικές και τις επιλογές των κρατών μελών και της Επιτροπής.

3. Όσον αφορά, ειδικότερα, την εφαρμογή του άρθρου 299, παράγραφος 2, της Συνθήκης, το Συμβούλιο μπορεί να ενεργήσει μόνον κατόπιν προτάσεως της Επιτροπής. Μέχρι στιγμής, το Συμβούλιο δεν έχει λάβει πρόταση της Επιτροπής σχετική με το θέμα στο οποίο αναφέρεται ο αξιότιμος βουλευτής.